**ZAKLJUČCI**

sa **26. sjednice** Školskog odbora Osnovne škole Franje Horvata Kiša Lobor, održane dana **20. svibnja 2022. godine**, sukladno članku 48. Statuta (KLASA: 012-3/19-01/02, URBROJ: 2211/05-380-18-04-19-4, od 28. ožujka 2019. godine).

Sjednica je započela **20. svibnja 2022. godine** s početkom u **18:00 sati** u prostorijama Osnovne škole Franje Horvata Kiša.

Na sjednici je prisutno šest od sedam članova Školskog odbora.

Prijedlog Dnevnog reda je jednoglasno prihvaćen.

**Ad-1) Usvajanje Predloženog Dnevnog reda.**

**Zaključak:**

Jednoglasno se usvaja Dnevni red 26. (dvadeset šeste) sjednice Školskog odbora Osnovne škole Franje Horvata Kiša.

**Ad-2) Usvajanje zapisnika s 25. (dvadeset pete) sjednice Školskog odbora Osnovne škole Franje Horvata Kiša.**

**Zaključak:**

Usvaja se zapisnik sa 25. sjednice Školskog odbora održane elektronskim putem 6. svibnja 2022. godine, tekst koje je u prilogu.

**Ad-3) Davanje očitovanja Školskog odbora na zamolbu roditelja od 10. svibnja 2022. (KLASA: 053-01/22-01/01, URBROJ: 2140-71-22-1).**

**Zaključak:**

Ravnateljica škole Tamara Herceg Babić postupila je u skladu sa zakonskim i podzakonskim propisima prilikom popunjavanja upražnjenog radnog mjesta u Matičnoj školi Franje Horvata Kiša i Školski odbor se slaže s trenutačnim stanjem radnih odnosa, te se molba roditelja 2. razreda ne prihvaća, jer nema pravne osnove za postupanje prema zahtjevima navedenim u njoj.

**Ad-4) Davanje mišljenja o prijedlogu** **druge izmjene i dopune Školskog kurikuluma OŠ Franje Horvata Kiša, za školski godinu 2021./2022. i pročišćenog teksta Školskog kurikuluma OŠ Franje Horvata Kiša.**

**Zaključak:**

Donose se druge izmjene i dopune Školskog kurikuluma OŠ Franje Horvata Kiša, za školski godinu 2021./2022. i pročišćenog teksta Školskog kurikuluma OŠ Franje Horvata Kiša.

**Ad-5) Očitovanje članova Školskog odbora na mogućnost izmjena i dopuna Pravilnika o uvjetima najma školske sportske dvorane i školskog sportskog igrališta OŠ Franje Horvata Kiša te očitovanje članova o mogućnosti izmjena i dopuna Kućnog reda školske sportske dvorane i školskog sportskog igrališta OŠ Franje Horvata Kiša.**

**Zaključak:**

Ravnateljica Škole će u što kraćem roku pripremiti prijedlog izmjena i dopuna Pravilnika o uvjetima najma školske sportske dvorane i školskog sportskog igrališta OŠ Franje Horvata Kiša i to članaka 4., 8., 9. , 10. i 11. i prijedlog izmjena i dopuna Kućnog reda školske sportske dvorane i školskog sportskog igrališta OŠ Franje Horvata Kiša, a svi članovi Školskog odbora iznijet će elektroničkim putem (e-mail adresa) svoje prijedloge u što kraćem roku, a najkasnije do sljedeće sjednice Školskog odbora.

**Ad-6) Zahtjev Općine Lobor za korištenje školskog sportskog igrališta i popratnih školskih površina i sadržaja za održavanje manifestacije „Janine 2022“.**

**Zaključak:**

Prema Općini Lobor će se uputiti Zahtjev za očitovanjem glede traženih dodatnih točaka koje su raspravljane na sjednici.

**Ad-7) Razno.**

**Zaključak:**

Škola će prema osnivaču Krapinsko-zagorskoj županiji uputiti službeni upit o mogućnosti postavljanja video nadzora oko sportske dvorane i školskog sportskog igrališta zbog učestalih šteta koje nastaju u kasnim poslijepodnevnim i večernjim satima na vanjskoj ovojnici škole, školske sportske dvorane i školskom sportskom igralištu i pripadajućim tribinama te u zelenoj učionici škole, kao i u prostoru dječjeg igrališta kraj sportske dvorane.

Sjednice Školskog odbora mogu se održavati uživo i elektroničkim putem, s obzirom na veličinu važnosti i složenost predloženih točaka dnevnog reda, o čemu će, kada je to potrebno, biti telefonskim putem obaviješteni.

Sjednica Školskog odbora Osnovne škole Franje Horvata Kiša je završena u **20:18 sati 20. svibnja 2022. godine**

PREDSJEDNICA ŠKOLSKOG ODBORA:

Valerija Debeljak, mag.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_